Mairead McGuinness

Mairead McGuinness (s. 13. kesäkuuta 1959) on irlantilainen poliitikko, joka on toiminut Euroopan parlamentin varapuhemiehenä vuodesta 2017. Hän on toiminut europarlamentaarikkona vuodesta 2004. 

Vuonna 2019 hänet äänestettiin jatkokaudelle Euroopan parlamentin varapuhemieheksi yli 90 prosentin äänisaaliilla. Hän ilmaisi aikaisemmin Politico-lehdelle kiinnostusta Euroopan parlamentin puheenjohtajan tehtävään, mutta hänen sijastaan tehtävään valittiin David Sassoli. McGuinnessin mukaan europarlamentti tarvitsee enemmän naisia johtopaikoille. Samana vuonna hän ehdotti uskonnollisten ja sekulaarien yhteisöjen ja Euroopan unionin lainsäätäjien välisen dialogin lisäämistä julkisuuteen vuotaneessa raportissa. 

Ennen poliittista uraansa McGuinness opiskeli maataloustiedettä University College Dublinissa, jossa hän oli ensimmäinen alalta valmistunut nainen. Hän ei kuitenkaan päätynyt maanviljelystöihin vaan kouluttautui radiojuontajaksi ja toimittajaksi.

Lähteet

Aiheesta muualla

 Profiili europarlamentissa

Irlantilaiset europarlamentaarikot
Irlantilaiset toimittajat
Vuonna 1959 syntyneet
Elävät henkilöt